# data[].attributes.headline
תרגול אות פותחת באמצעות דמיון והרבה הומור (באדיבות עדי רחמני בלולו)

# data[].attributes.subject
תרגול אות פותחת באמצעות דמיון והרבה הומור (באדיבות עדי רחמני בלולו)

# data[].attributes.body
מכינים את הילדים לכך שעבור המשחק הקרוב הם צריכים לפתוח את הדמיון ולהקשיב אחד לשני.

למשחק קוראים- "יצאתי לטיול ואז פתאום..."
בכל פעם המנחה אומר את המשפט ולאחר לכן הילדים מוסיפים "אירוע" שקרה שמתחיל באות לפני סדר הא'-ב'.
למשל- המנחה פותח ואומר יצאתי לטיול ואז פתאום (מילה באות א') ראיתי ארמון קטן

ואז פתאום (בדרמתיות!!) ליד הארמון הייתה מונחת (מילה באות ב') בננה ענקית!
וכך עד שמגיעים לאירוע באות ת'.
חשוב תוך כדי להוסיף עבורם עניין כדי לשמור על מתח ומוטיבציה "תנו לי רעיון למשהו טוב/ מפחיד/ מוזר שקרה באות הבאה".
כדאי לייצר אינטראקציה בין חלקי הסיפור - שלא ישמע רק כמו איסוף חפצים למחסן. למשל, אם היתה בננה וגמד, אפשר לדאוג שהגמד יחליק על הבננה ואז יתקל ב...(דוב? דמקה? דבורה? דחליל?...).

# data[].attributes.headline
פעילות לזיהוי הצליל של האות מ׳

# data[].attributes.subject
פעילות לזיהוי הצליל של האות מ׳

# data[].attributes.body
כל ילד מביא דף ומחלק אותו לארבעה ריבועים (כי אם אפשר על הדרך גם לפתח קצת חשיבה גיאומטרית ותפיסה מרחבית, למה לא?...). מראה למצלמה את הדף המחולק.
המורה מנגנת משפטים משיר וכל ילד מתבקש לסמן בריבוע הראשון קו בכל פעם שהוא שומע את האות מ׳.
מתחילים במשפטים קצרים, למשל -
״מי יכול לשים - - - יד על הראש?״
בודקים את התוצאות (חלק יפספסו את ה״מ״ ב״לשים״ למשל).
עוברים למשפט הבא (אצבע על האף), ולשלישי (מצח על הברך), ולרביעי (מרפק על מרפק).
אחרי כל משפט סופרים את הממים, ובסיום ארבעת המשפטים סוכמים את כל הממים.
לסיום סיומת - ״רוקדים״ ביחד את השיר כולו.

# data[].attributes.attachment_link.title
מי יכול -  נירה רבינוביץ  - דתיה בן דור

# data[].attributes.headline
הכרת התנועות

# data[].attributes.subject
הכרת התנועות

# data[].attributes.body
כל מה שצריך כדי להכיר את התנועות (קמץ, פתח, צירי, שורוק, חיריק, וכו׳) זה לשיר יחד מספיק פעמים את הלהיט הידוע ״שניים סינים עם כינור גדול״.
בשלב הראשון עושים שינוי קטן לגירסה העממית: כדי לסמן לילדים איזה גירסה של השיר הולכים לשיר עכשיו, אומרים לפני השיר מילה כלשהיא, חסרת מובן, שהתנועות שלה מסמנות את התנועות של השיר. כלומר,  במקום להגיד ״ועכשיו שאנאם סאנאם״, אומרים - ״פאלאבאלה״. במקום להגיד ״ועכשיו שינים סינים״, אומרים, ״מיציפיצי״. בשביל לסמן שעכשיו תגיע הגרסא בחולם, אומרים, ״קוקולוקו״ וכו׳.

בשלב השני, במקום לבחור מלים חסרות משמעות, בוחרים בשמות של התנועות. שימו לב שהילדים לא צריכים לדעת מה זה קמץ או איך הוא נראה - המילה קמץ עצמה מסגירה את התנועה A. זה נכון לרוב התנועות, חוץ מחולם (שהיה עדיף שיקרא חולום) וסגול, שתי תנועות שמתחילות טוב (כלומר בצליל שלהן) ואז סוטות לצליל אחר. אפשר לקרוא להן באופן זמני segel  ו-cholom - כפי שעושים בין כה וכה לכל המלים האחרות בשיר - ולתקן את שמם בעתיד.

אם הילדים יתרגלו שאחרי שהמורה אומרת ״חיריק״ הם שרים ״שינים סינים עם כיניר גידיל״, ואחרי ״קמץ״ ״שאנאם סאנאם עאם כאנאר גאדאל״ וכו׳ - הם כבר ידעו את התנועות. כל מה שנותר זה לחבר את שמן לצורתן.

הבעיה היחידה: אי אפשר לשיר בצוותא בזום. אבל אפשר להדגים ולבקש בכל פעם מילד אחר לשיר, ולבקש מהילדים לשיר יחד אחר כך עם הוריהם.

(במאמר מוסגר - לטעמי, הכרת התנועות צריכה לבוא הרבה אחרי שיודעים לקרוא גם בלעדיהן. אין לילדים בעיה ללמוד לקרוא בלי ניקוד, זאת פיקסציה של מבוגרים. אם מבוגר יודע להבין מההקשר איך לקרוא מלים, גם ילד יכול. אבל זה כבר שייך לפוסט אחר)

# data[].attributes.headline
האתר מתעדכן בתכנים חדשים, כל עוד...

# data[].attributes.subject
האתר מתעדכן בתכנים חדשים, כל עוד...

# data[].attributes.body
אתם כותבים לי משוב, עושים לי לייק, או שולחים לי מייל, כך שאדע שאני לא מדבר עם עצמי.
אפשר לכתוב משוב בתגובה לפוסט ספציפי, או ללכת לדף הבית, שם תוכלו להוסיף פוסט משלכם עם משוב כללי. דף הבית שימושי גם כדי להגיע לדפים אחרים:
https://padlet.com/Amir_Teicher/yrhiejufkahdqkt

# data[].attributes.headline
לא מתקנים שגיאות כתיב עד כיתה ב׳!

# data[].attributes.subject
לא מתקנים שגיאות כתיב עד כיתה ב׳!

# data[].attributes.body
לדעתי, ההחלטה של משרד החינוך להתחיל ללמד את הא״ב באות ת׳ היא שגויה - כי ילדים לא יכולים להבחין בין ת׳ ל-ט׳, וגם אין סיבה שיוכלו. חשוב מכך, בעיני אין שום צורך לתקן ״שגיאות כתיב״ בשלב הזה (לפחות עד כיתה ב׳): ראשית, כי אין שום דרך הגיונית להבחין בין ת׳ ל-ט׳; שנית, כי זה מייצר פידבק שלילי (״טעות״) במקום חיובי; ושלישית כי זה לא יוטמע. אם ילד כותב ״גיתרה״ במקום ״גיטרה״ - מה יועיל לתקן לו את זה? הוא לא יזכור את התיקון עצמו, הוא רק יזכור שתיקנו אותו, כלומר שהוא טעה. בין כה וכה, הוא יצליח להפנים שכותבים ״גיטרה״ ולא ״גיתרה״ רק אחרי שהוא יראה את המילה כתובה מספיק פעמים. עד אז - שיחליפו ת׳ ב-ט׳, ח׳ ב-כ׳, ב׳ ב-ו׳, ק׳ ב-כ׳ וכו׳ כאוות נפשם.

(כשאני כותב איתם, אין לי בעיה שיכתבו ״שלום קיטה א׳״. אני עצמי כותב נכון, אבל לא מתקן אותם. בשלב כלשהוא הם שמים לב לפער ומעוניינים לתקן את עצמם, ולכן מתחילים לשאול - כיתה זה עם כ׳ או ק׳? התשובה שלי היא בדרך כלל ״אני מעדיף לכתוב עם כ׳״ או ״נהוג לכתוב עם כ׳״ אבל גם אני מוסיף ״אבל תכתוב איך שנראה לך״. הרצון שלהם לכתוב כמו שאני כותב הוא מוטיבציה מספיק חזקה כדי שהם יתחילו ליישר קו איתי, מבלי שאני הופך את מה שהם עשו לפחות נכון).

# data[].attributes.headline
מודעות פונולוגית - שיר החלפת עיצורים

# data[].attributes.subject
מודעות פונולוגית - שיר החלפת עיצורים

# data[].attributes.body
מורה: מי יכול לחשוב על חיה שיש בשם שלה את האות מם?

(אוספת תשובות ומתייחסת בהתאם, כולל האם המ׳ בהתחלה, בסוף, באמצע)

בוחרת מכל החיות שהוצעו את החמור.

מי יכול להציע לי פריט לבוש עם האות מם?

(אוספת תשובות, שמלה, מכנסיים – מטפחת)

עכשיו בואו כולנו נדמיין יחד חמור עם מטפחת על הראש, והחמור הזה מושך... מה הוא מושך... מי יכול להציע לי כלי רכב שיש בו מ׳?

(מטוס, משאית, מכונית.... – בוחרים בסוף במשאית)

עכשיו ציירו בדמיונכם חמור, עם מטפחת, מושך משאית

ובתוך המשאית יש כבשה שהגיעה מארץ אחרת. מרומניה. מישהו פה שמע על רומניה? [התייחסות]

אוקיי, אני רוצה ללמד אתכם שיר על החמור הזה:

מלמדים את התלמידים את השיר הבא, למוזיקה של ״חנן ועליזה יצאו לשדה״:

חמור עם מטפחת משך משאית.

ממנה נשמע קול כבשה רומנית:

מה, מה, מה-מה-מה-מה, מה, מה, מה-מה-מה-מה.

מי חושב שהוא זוכר את השיר בעל פה ורוצה לשיר אותו?

[בוחרים כמה, עד שבטוחים שהם זוכרים את השיר]

ועכשיו נשחק משחק - בכל פעם ששומעים את הצליל של האות מ מחליפים אותו באות אחרת למשל –

נחליף את כל ה״מ״ ב-״ג״.

מי רוצה לנסות? (נותנים למישהו אחד. זה קשה בהתחלה, זה יהיה לאט, ויהיו הרבה בלבולים, המ׳ ב״עם״ יתפספס וכו׳ – לא נורא)

מנסים את אותו הדבר עם החלפות אחרות – למשל, ב׳, ק׳, נ׳, ס׳ וכו׳.

# data[].attributes.headline
מודעות פונולוגית - משחק החלפת עיצורים

# data[].attributes.subject
מודעות פונולוגית - משחק החלפת עיצורים

# data[].attributes.body
מלמדים את כולם את הדקלום הבא:

אמלי, אלון, ואמא אלה

הלכו לאכול לחמניה עגולה

אכלו, עיכלו, ולא התבלבלו

כשכולם זוכרים אותו בעל פה, מבקשים מתנדב שמוכן לנסות, בכל פעם שהוא שומע את הצליל של האות ל׳, להחליף את ה-ל׳ בצליל של אות אחרת (ג׳, צ׳, ק׳, ר׳, ...). נסו ותהנו.

# data[].attributes.headline
פעילות להיכרות עם הצורות של אותיות שונות

# data[].attributes.subject
פעילות להיכרות עם הצורות של אותיות שונות

# data[].attributes.body
מורה: הביאו בבקשה ממגרת הסכום שש כפות וארבע כפיות.

עכשיו אני אראה לכם צורה של אות בעברית ואתם תנסו ליצור אותה על השולחן. כל מי שהצליח שירים יד.

מתחילים באותיות שדורשות רק כפות – ח׳, ר׳, ם׳, כ׳, ש, ק, ל

עוברים לאותיות שמחייבות גם כפיות אבל יחסית פשוטות – ה׳, ט,

אפשר גם את המסובכות יותר – ס׳, א׳

המורה אמנם לא יכולה לראות מה הילדים עושים אבל כן יכולה להתייחס למה שמן הסתם קורה שם – ״זה קצת יותר מאתגר... זה קצת מסובך כי האות עגלגלה, אבל לא נורא אם נעשה את זה ישר...״ וכדומה

# data[].attributes.headline
פעילות שמטרתה לזהות את הצורה של האות ת׳

# data[].attributes.subject
פעילות שמטרתה לזהות את הצורה של האות ת׳

# data[].attributes.body
מורה: אני מבקשת מכל אחד מכם ללכת ולהביא שני ספרים שהוא אוהב במיוחד.

מי יכול למצוא עם בעמוד השער של הספר יש איפשהו את האות ת׳? מי שכן שירים ויראה לנו.

נכון! לאלון יש ספר עם האות ת׳, כי לסופרת קוראים גלית, אז היא כתבה את השם שלה עם האות ת׳. עוד מישהו?

אוקיי, עכשיו כל אחד שידפדף לאחד העמודים בספר שהוא אוהב ומי שמוצא את האות ת׳ שיראה לכולנו.

# data[].attributes.headline
פעילות שמטרתה להכיר את הצורה של האות מ׳ 

# data[].attributes.subject
פעילות שמטרתה להכיר את הצורה של האות מ׳ 

# data[].attributes.body
מורה: מציג את האות מ׳ – מראה כל מני צורות שבהן היא יכולה להיות מודפסת (גופנים שונים)

״עכשיו אני אנגן שני שירים ובזמן השיר אני מבקשת מכל אחד מכם לנסות ליצור בבית דגם של האות מ׳. מותר לכם להשתמש באיזה חומרים שאתם רוצים, אבל לא לצייר. אתם צריכים לנסות לבנות את האות. מותר גם להדביק על נייר, זה גם בסדר. או כל דבר אחר.

(משתפת מסך עם תמונה של האות מ׳ ובינתיים שמה את השירים)

התכנסות מחודשת, כל ילד מראה את המ׳ שעיצב (בלגו, בגפרורים, בכפיות, בכריות...).

# data[].attributes.headline
פעילות שמטרתה להכיר את הצליל של האות מ׳ 

# data[].attributes.subject
פעילות שמטרתה להכיר את הצליל של האות מ׳ 

# data[].attributes.body
מורה: עכשיו נשחק משחק. אני הולכת לפנות לכל אחד מכם בתורו בשאלה. אני תמיד אתחיל את השאלה באות מ׳. האתגר של כל אחד מכם בתורו יהיה לענות לי אבל התשובה חייבת להתחיל ב-מ׳. אתם יכולים לעשות מממממממ..... עד שעולה לכם תשובה לראש. ננסה?

אלון – מממממממ......מה נשמע?

(אלון) – מממ...מצוין!

אמלי – מה שלומך?

(אמלי) – מממ משהו משהו!

דניאל – מה עשיתם לכבוד ראש השנה?

(דניאל) – אכלנו תפוח בדבש

מעולה! בואו נחשוב יחד אם יש דרך להתחיל את אותה תשובה באות מ.. אולי אין?... למישהו יש רעיון?.... מותר גם להגיד משהו אחר

דניאל – משמשנו תפוח בדבש!

וכו׳.

# data[].attributes.headline
פעילות שמטרתה להכיר את הצליל של האות ר׳ 

# data[].attributes.subject
פעילות שמטרתה להכיר את הצליל של האות ר׳ 

# data[].attributes.body
מורה: מציגה את האות ג׳ ומבקשת מהתלמידים להציע מילים שהם מכירים שמתחילות ב-ר׳, או שמסתיימות ב-ר׳, או שיש בהן ר׳

״עכשיו אני אנגן שיר, ובזמן השיר אני מבקשת מכל אחד מכם לחפש בבית חפץ שמתחיל ב-ר׳, או שמסתיים ב-ר׳, או שיש בו ר׳. אפשר להביא כמה חפצים. שימו לב לא לגעת בחשמל ולא להוציא דברים חדים או כאלה שההורים לא מרשים. נפגש בסוף השיר

(משתפת מסך עם תמונה של האות ר׳ ובינתיים שמה את השיר)

התכנסות מחודשת, כל ילד מראה את החפצים שמצא.

גרסא חילופית – הפוכה:

מורה מראה חפצים. כל ילד שמזהה שבשם של החפץ יש את האות ר׳ מרים יד. מראה: מגבת. מזלג. סיר. אלון מרים יד. ״כן אלון – איפה יש ר׳ במה שאני מחזיקה? בהתחלה, באמצע, בסוף?״